laion/Wikipedia-Exotic huggingface dataset:
יחסי אוזבקיסטן–בלארוס

יחסי אוזבקיסטן–בלארוס הם היחסים הדפלומטיים שבין אוזבקיסטן לבלארוס. היחסים הדיפלומטיים נוצרו ב-21 בינואר 1993. שגרירות בלארוס בטשקנט נפתחה בפברואר 1994. לאוזבקיסטן יש שגרירות במינסק. נשיא בלארוס, אלכסנדר לוקשנקו, הגיע לביקורים רשמיים באוזבקיסטן בדצמבר 1994 ובספטמבר 2018. לדברי מנהל הקמפיין לשעבר אלכסנדר פדוטה, לוקשנקו בביקור הקודם התבקש על ידי ראש העיר קוזים טוליאגנוב באמצעותו לאפשר להפסיק את הופעתן של נשים צעירות בבגדים מסורתיים. וציין כי "הנשים קפאו בתלבושותיהן", אליהן שהה לוקשנקו עוד 15 דקות, שלטענת פדוטה הציג את "האכזריות" של מנהיג בלארוס. ביקורו של לוקשנקו בשנת 2018 היה הראשון מזה 24 שנה, שנערך בין התאריכים 13–14 בספטמבר אותה שנה. נשיא אוזבקיסטן אסלאם קרימוב ביקר במינסק באוקטובר 2014. יורשו שבקט מירזייאיב ביקר גם במינסק ב-1 באוגוסט 2019. במרץ 2018 חתמו האקדמיה לכוחות המזוינים של אוזבקיסטן והמכון הצבאי-טכני של המשמר הלאומי של אוזבקיסטן על מזכר שיתוף פעולה עם האקדמיה הצבאית של בלארוס. באותו חודש ביקר שר הביטחון של בלארוס אנדריי רבקוב באוזבקיסטן, והביע נכונות לתקן ולבצע מודרניזציה של כלי רכב משוריינים וכלי טיס אוזבקים. בספטמבר 2018 נסעו אנשי שירות של הכוחות המיוחדים של משרד ההגנה של אוזבקיסטן לבלארוס כדי להשתתף בתחרויות בין כוחות מיוחדים זרים אחרים במתחם אימונים שנמצא בכפר מרינה גורקה. President of Uzbekistan Shavkat Mirziyoyev to visit Belarus in August, qazaqtimes.com (באנגלית) akbaryusupov, Shavkat Mirziyoyev to visit Belarus in August, tashkenttimes.uz Узбекистан и Беларусь подписали соглашение о военном сотрудничестве, Ритм Евразии Узбекский спецназ примет участие в международных соревнованиях в Беларуси, Podrobno.uz (ברוסית)
רמבלר קלאסיק

רמבלר קלאסיק (באנגלית: Rambler Classic) היא מכונית משפחתית גדולה מתוצרת יצרנית הרכב האמריקאית אמריקן מוטורס ("American Motors Corporation" (אנ')) אשר יוצרה בין השנים 1961–1966 בארצות הברית. בנוסף דגמי "רמבלר קלאסיק" יוצרו בארצות הבאות: במקסיקו יוצר על ידי Vehículos Automotores Mexicanos (אנ'), בקנדה יוצר על ידי חברת הבת Brampton Assembly (AMC) (אנ'), בארגנטינה יוצר על ידי IKA (Industrias Kaiser Argentina (אנ')), בקוסטה ריקה יוצר על ידי Purdy Motor, בבלגיה יוצר על ידי Vilvoorde Renault Factory (אנ') בבעלות יצרן הרכב הצרפתי רנו, באוסטרליה יוצר על ידי Australian Motor Industries, בניו זילנד יוצר על ידי CMI (Automotive industry in New Zealand (אנ')), וברפובליקת הפיליפינים יוצר על ידי Luzon Machineries. יוצר בין השנים 1961–1962. תצורות: 2 דלתות סדאן, 4 דלתות סדאן, 4 דלתות סטיישן. מנועים: 6 צילינדרים, V8 צילינדרים. מנוע הנעה אחורית. רמות גימור: "Deluxe", "Super", "Custom" (שנת 1961). יוצר בין השנים 1963–1964. תצורות: 2 דלתות סדאו, 2 דלתות הרדטופ (שנת 1964), 4 דלתות סדאן, 5 דלתות סטיישן. מנועים: 6 צילינדרים, V8 צילינדרים. מנוע הנעה אחורית. ארצות ייצור: ארצות הברית, קנדה, אוסטרליה, ניו זילנד, ארגנטינה, בלגיה. יוצר בין השנים 1965–1966. תצורות: 2 דלתות סדאן, 4 דלתות סדאן, 2 דלתות הרדטופ, 2 דלתות קבריולה 4 דלתות סטיישן. מנועים: 6 צילינדרים, V8 צילינדרים. מנוע הנעה אחורית. "רמבלר קלאסיק 770", 2 דלתות, שנת 1965 "רמבלר קלאסיק", שנת 1962 "רמבלר קלאסיק 660", שנת 1964 (ניו זילנד) "רמבלר קלאסיק", שנת 1964 "רמבלר קלאסיק", שנת 1965 - קבריולה "רמבלר קלאסיק 770", שנת 1965 - קבריולה "רמבלר קלאסיק 770", שנת 1965 - קבריולה "רמבלר קלאסיק 770", שנת 1965 "רמבלר קלאסיק" שנת 1961 - סטיישן "רמבלר קלאסיק 770", שנת 1964 - סטיישן "רמבלר קלאסיק" שנת 1963 - מבט לתא הנהג ולוח מחוונים "רמבלר קלאסיק" (אוסטרליה) AMC Pacer AMC מטאדור AMC ראבל מדיה וקבצים בנושא רמבלר קלאסיק בוויקישיתוף רמבלר קלאסיק, סרטון באתר יוטיוב חברת amc בקוסטה ריקה amc.co.cr/index רמבלר רלאסיק קוסטום 1961–1962 hemmings.com/stories/article/1961-1962-american-motors-rambler-classic-custom רמבלר 1961 books.google.co.il קבוצת purdy grupopurdy.org Sales brochure for Rambler Deluxe V8, Luxury V8, Cross Country V8 & American, Australian Motor Industries, circa 1964 רמבלר 1964-1963 auto.howstuffworks.com/rambler-cars "רמבלר קלאסיק" שנת 1964 conceptcarz.com/z25375/amc-rambler-classic רמבלר קלאסיק ברושור - שנת 1966 oldcarbrochures.com/static/NA/AMC/1966_AMC/1966_Rambler_Classic_Brochure
קרל האסלינגר

קרל האסלינגר (בגרמנית: Karl Hasslinger;‏ 11 ביוני 1816 – 26 בדצמבר 1868) היה מוציא לאור, פסנתרן ומלחין אוסטרי מהתקופה הרומנטית. ידוע כממשיך דרכו של אביו – טוביאס האסלינגר. בנם של קרוליין והמו"ל טוביאס האסלינגר. למד תחילה בארבעה שיעורים בגימנסיה האקדמית בווינה, ואז קיבל הכשרה מוזיקלית. קיבל שיעורי פסנתר אצל קארל צ'רני, ולמד הלחנה אצל איגנץ פון זייפריד. הופיע בפעם הראשונה בפומבי כשהיה בן 18. ב-1843, לאחר מות אביו בשנת 1842, תפס עם אמו בעלות על מניות חברת ההוצאה לאור שניהל, ושינה את שמה לשם: קרל האסלינגר קוונדם טוביאס. באותה שנה, נפתחה החנות מחדש בקוהלמרקט (כתובת היום: גראבן 19, וינה) והייתה מפורסמת. לאחר פטירת אמו, הוא היה הבעלים היחיד של החברה, והצליח מאוד. הוא פרסם בעיקר את יצירותיהם של האחים יוהאן, אדוארד, יוזף שטראוס וגם יצירות של המלחין קארל מייקל. בשיתוף פעולה עם צייר הדיוקנאות יוסף קריהובר, הוא צייר את הדיוקנאות של המלחינים הללו. קרל האסלינגר היה פעיל גם בהווי החברתי. הוא ארגן קונצרטים שונים במסעדות ובאולמות קונצרטים. לאחר מחלה שפקדה אותו בשנת 1859, הוא היה יכול לנגן רק ביד ימין גם זאת בצורה מתונה. לאחר מותו, אשתו ג'וזפין, המשיכה לנהל את ההוצאה לאור עד שנמכרה למו"ל הגרמני רוברט אמיל לינאו ב-9 בדצמבר 1875. קרל האסלינגר נפטר בשנת 1868 ונקבר בבית העלמין במצלינסדורף שבווינה. קרל האסלינגר הותיר אחריו כמה מאות יצירות, כולל מוזיקה לפסנתר ומוזיקה קאמרית; שירים, מקהלות, מוזיקה דתית, מוזיקת ריקודים (ואלסים, פולקות וכו') ומארשים וינאיים. סונטה לצ'לו, אופ. 39. פרסום ראשון: 1846. מקצבים: אלגרו נלהב, אנדנטה. הקדשה: "מסייה לה קומה פרנץ ברונשוויק דה קורומפה". ייתכן שפרנץ ברונשוויק דה קורומפה (1777–1849), היה בנה הראשון ויורשו של הרוזנת ג'וזפין ברונסוויק והיצירה הוקדשה לו. כלי נגינה: צ'לו, פסנתר. הקבצן מריאלטו, אופ. 124. תאריך הוצאה לאור: 1868. מוציא לאור: קרל האסלינגר. כלי נגינה: פסנתר. הולחן בווינה. לברית לודוויג פוגלאר (1819–1889). שפה: גרמנית. הקדשה: לוועדה של עמותת נסוולדר. פנטזיה לקרן ופסנתר, אופ. 117. פרסום ראשון: 1864 על ידי קרל האסלינגר. הולחן בווינה. הקדשה: לפרופסור וילהלם קליינקה. דאס ליד פון דר גלוק, אופ. 42. לברית פרידריך שילר (1759–1805). שפה: גרמנית. הקדשה: לג'אקומו מאיירבר (1791–1864). בהשתתפות סולנים, מקהלה ותזמורת. ריטר טוגנבורג, אופ. 112. ליבריט: פרידריך שילר, שפה גרמנית. פרסום ראשון: 1861 על ידי קרל האסלינגר. פורסם מחדש על ידי רוברט אמיל לינאו בשנת 1875. פנטזיה על 'סוס הברונזה', אופ. 5. פרסום ראשון: 1836. מוציא לאור: טוביאס האסלינגר. תאריך הלחנה: 1835. כלי נגינה: פסנתר סולו. הפנטום, אופ. 38. פרסום ראשון: 1846. מוציא לאור: טוביאס האסלינגר. כלי נגינה: פסנתר סולו. יצא לאור בווינה. הקדשה: להקטור ברליוז. (1803–1869). נוקטורן ושרצו, אופ. 33. 2 חלקים: לֵילִית. אנדנטינו (רה מז'ור) ושרצו. אלגרו ברילנטה (מינור). פרסום ראשון 1842– וינה: על ידי טוביאס האסלינגר. הקדשה: לקארל צ'רני (1791–1857) כלי נגינה: פסנתר. תפילה, אופ. 84. כותרת הקדשה לפרנץ יוזף הראשון: "לזכר הצלתו המאושרת של האב הוד מלכותו של הקיסר האדיב ביותר שלנו, פרנץ יוזף א." פרסום ראשון: 1853. כלי נגינה: פסנתר סולו. הקדשה: לפרנץ יוזף הראשון. נושא מגוון בלילה אופ. 31. תאריך הוצאה לאור: 1842. מוציא לאור: טוביאס האסלינגר. מדיה וקבצים בנושא קרל האסלינגר בוויקישיתוף מידע על קארל האסלינגר באתר IMSLP. (שם מופיעה גם תמונתו) קרל האסלינגר, באתר Discogs (באנגלית) קרל האסלינגר, באתר IMSLP IMSLP, דאס ליד פון דר גלוק, באתר IMSLP
גונסלו קואליו

גונסלו קואליו (פורטוגזית: Gonçalo Coelho;‏ 1451 או 1454–1512), מגלה ארצות יליד פירנצה שחקר את החוף הברזילאי בראשית המאה ה-16. משלחת החקר של קואליו יצאה ב-10 במאי 1501 מנמל ליסבון במימון סוחרים פורטוגלים, בעקבות גילויה של ברזיל כמה שנים קודם לכן על ידי פדרו קברל. המשלחת כללה שלוש קרוולות. במסע זה השתתף גם אמריגו וספוצ'י. המשלחת הגיעה לברזיל ב-17 באוגוסט, באזור קו הרוחב 5 דרום, והמשיכה דרומה והגיעה למפרץ גואנברה (קו רוחב 23 דרום) ב-1 בינואר 1502, ומכאן מקור שם העיר ריו דה ז'ניירו (הנהר של ינואר). המשלחת גילתה עץ בשם ברזיל, ששימש לתעשייה האירופאית. לפי יומניו של וספוצ'י, הגיעה המשלחת עד לקו רוחב 52 דרום, כיום בפטגוניה, אולם מידת הדיוק של חישובי וספוצ'י ואמינותו נתונה בוויכוח. המשלחת עזבה את חופי ברזיל ב-13 בפברואר 1502, והגיעה בחזרה לחופי ליסבון ב-7 בספטמבר באותה שנה. רק קרוולה אחת מתוך השלוש שיצאו לדרך חזרה בשלום, שתי האחרות נשרפו בסמוך לחופי סיירה לאון במהלך מסעם חזרה לאירופה, בחודש מאי 1502. שנתיים בדיוק לאחרי יציאת המשלחת הראשונה, ב-10 במאי 1503, הפליג קואליו בשנית לברזיל מנמל ליסבון. הפעם המשלחת הורכבה משישה קרוולות, כשעל אחת מהן מפקד וספוצ'י. לאחר עצירה בכף ורדה הפורטגזית, המשיכה המשלחת לעבר "אי באמצע הים" (ככל הנראה פרננדו די נורוניה). שם עלתה ספינת הדגל על שרטון וטבעה, אך כל אנשי צוותה ניצלו. לאחר מכן חזרה המשלחת לברזיל, שם גילו מפרץ אותו כינו "מפרץ כל הקדושים" (Baía de Todos os Santos, כיום בסלבדור, באיה). לאחר מכן המשיכה המשלחת הלאה, עצרה במפרץ, שם בנו לעצמם מבצר ושהו שם חמישה חודשים. לקראת עזיבתם, השאירו במקום 24 אנשים, שתפקידם היה כריתת עצים והכנתם למשלוח לפורטוגל. המשלחת חזרה לליסבון ב-28 ביוני 1504. תיעוד המסעות ביומניו של אמריגו וספוצ'י בספר "The life and voyages of Americus Vespucius" (פרקים 14-15)
שיר זוארץ

שיר זוארץ (נולדה ב-23 במאי 1999) היא זמרת-יוצרת ושחקנית ישראלית. זוארץ נולדה בפתח תקווה, לה אחות-תאומה ושני אחים צעירים. אביה הוא איש העסקים ויו"ר ההתאחדות לכדורגל בישראל, משה "שינו" זוארץ. בשנת 2017 הוציאה לאור את סינגל הבכורה שלה, "סתם ככה". בהמשך, יצא השיר "ילד". באותה שנה הוציאה את השיר "רק שנינו". בשנת 2019 יצא השיר "לנשום" שכתבה והלחינה לצד תמיר חיטמן. בשנת 2020 הוציאה את השיר "כמה שאוהב". כן, שיחקה בעונה השלישית והאחרונה של סדרת הנוער "התחנה" בערוץ KIDZ בתפקיד אלה, אחותו החורגת של נימי. באותה שנה החלה לשחק גם בסדרת הנוער "זיגי" בערוץ TeenNick בתפקיד תמוז ושרה בו את שיר הנושא "או ש" ביחד עם שירה לוי. בנוסף, השתתפה לראשונה במופע "הפסטיגל" באותו התפקיד לצד חבריה לסדרה עומר חזן, שירה לוי, קווין רובין, אמיתי הרמן ואנה זק. בשנת 2023 הוציאה את השיר "בלי נדר" כקליפ וסינגל. השיר נכתב יחד עם גיא דאן, אביב פרץ ודרור מזרחי. באותה שנה הובילה בשיתוף פעולה עם אביב גפן את הקליפ לשיר "מקיאה את היופי" שעוסק בהפרעות אכילה. בעקבות מתקפת הפתע על ישראל ב-7 באוקטובר 2023 הוציאה בנובמבר של אותה שנה את השיר "אני פה לבד" לזכרם של מאיה ביטון ז"ל ואלירן מזרחי ז"ל שנרצחו בטבח הפסטיבל נובה. ב-3 ביוני 2024 הוציאה לאור את הסינגל "הנסיך שלי" שהגיע למקום ה-19 במצעד העברי השבועי של מדיה פורסט. 2017: "סתם ככה" 2017: "קוסמוי" 2018: "ילד" 2018: "רק שנינו" 2019: "לנשום" 2020: "כמה שאוהב" 2021: "מלכה" 2023: "בלי נדר" 2023: "כאילו רקדנית" 2024: "הנסיך שלי" שיר זוארץ, ברשת החברתית פייסבוק שיר זוארץ, ברשת החברתית אינסטגרם שיר זוארץ, סרטונים בערוץ היוטיוב שיר זוארץ, במיזם "אישים" לתיעוד היצירה הישראלית שיר זוארץ, במסד הנתונים הקולנועיים IMDb (באנגלית) הצינור - שיר זוארץ, נבדק ב-2021-03-26 גל גנות, "תחזיק אותי, תגיד לי שיהיה בסדר": השיר לזכר הזוג שלא נפרד - בחייו ובמותו, באתר ynet, 14 בנובמבר 2023 מדיה פורסט - המצעד הישראלי השבועי, באתר מדיה פורסט, יש לבחור את השבוע ה-24 של שנת 2024., ‏16 ביוני 2024
You Can't Always Get What You Want

"You Can’t Always Get What You Want" ראה אור באלבומם של הרולינג סטונס Let It Bleed משנת 1969. השיר נכתב על ידי מיק ג'אגר וקית' ריצ'רדס, והגיע למקום ה-100 ברשימת 500 השירים הגדולים בכל הזמנים בשנת 2004. בשנה לאחר מכן כבר ירד מקום. השיר היה הראשון שהוקלט לאלבום הנ"ל והופץ בשתי גרסאות, סינגל של 4:51 דק' (אף על פי שמצוין על גבי העטיפה 05:00 דק') ושיר באורך 7:28 דק' בגרסת האלבום. השיר הוקלט ב-16 וב-17 בנובמבר 1968 באולפני סאונד אולימפיק בלונדון (אנ'). את השיר פותחת מקהלת באך לונדון (אנ') (רק בגרסת האלבום) אשר מדגישה לאורך כל הדרך את המוטו שלו. בפסנתר ובאורגן ניגן אל קופר ואילו רוקי דיז'ון (אנ') מנגן בכלי הקשה שונים. בביקורתו על השיר אמר ריצ'י אונטרברגר מ-AllMusic: "אם אתה מאמץ את השקפתו של ג'ון לנון לפיה הרולינג סטונס העתיקו את החדשניות של הביטלס בתוך כמה חודשים, הרי שהשיר הוא המקביל להיי ג'וד. בתגובה אמר מיק ג’אגר בשנת 1969 "אהבתי את האופן שבו הביטלס ביצעו את היי ג'וד. התזמורת שם נועדה לא רק לתת כיסוי כללי לשיר - היה בזה משהו נוסף. אנו עשויים לעשות משהו כזה באלבום הבא שלנו". השיר עוסק בנושאים מרכזיים של שנות השישים: אהבה, פוליטיקה, וסמים. כל בית בו מתאר את מהות האופטימיות הראשונית וההתפכחות שאחריה. ג'ימי האטמייקר מאקסלסיור, מינסוטה, ארצות הברית, טען שהוא "מר ג'ימי" והוא זה שאמר את המשפט "לא תמיד אתה יכול להשיג את מה שאתה רוצה" לג'אגר במהלך מפגש מקרי בשנת 1964. פרשנות אחרת טוענת כי "מר ג'ימי" מתייחס למילר, שהיה מפיק הרולינג סטונס בין השנים 1968 ל-1973. גם מריאן פיית'פול טענה להשפעתה: "ברור שתרמתי גם לשיר זה, אני יודעת שהשתמשו בי כמוזה לשירי הסמים הקשוחים האלה. הייתי מודעת לכך שהשתמשו בי אך זה היה למטרה ראויה". ביולי 1969 השיר יצא על גבי תקליטון כצד B של "Honky Tonk Women" אך השיר לא נכנס לרשימות כלשהן. בשנת 1973, חברת התקליטים לונדון רקורדס הפיצה אותו שוב ואז הגיע למקום 42 במצעד הבילבורד הוט 100 ולמקום 34 במצעד 100 הסינגלים של Cashbox. השיר הוא אחד מהפופולריים ביותר של הלהקה והופיע ב-8 אלבומי אוסף שלהם, 6 אלבומי הופעות חיות וב-9 סרטים של הופעות חיות. בהופעות של הרולינג סטונס השיר מבוצע כמעט בכל פעם ובהשתתפות הקהל שצועק תשובה לשאלה בשיר: מה הטעם שלך. השיר בוצע בהופעה חיה עם חברי מקהלת Voce קאמרית ומקהלת הנוער הלונדונית במופעי האיחוד של הסטונס ב-25 ו-29 בנובמבר 2012 בלונדון. אותו הליווי הופיע גם בגלסטונברי ובשתי הופעות בהייד פארק בשנת 2013. מיק ג'אגר - שירה, גיטרה אקוסטית קית' ריצ'רדס - גיטרות אקוסטיות וחשמליות, שירה ביל ווימן - גיטרה בס צ'ארלי וואטס - לא ניגן בהקלטות (במקומו ניגן ג'ימי מילר) מקהלת באך לונדון - עיבודים מקהלתיים מאת ג'ק ניצשה אל קופר - פסנתר, עוגב, קרן צרפתית ג'ימי מילר - תופים רוקי דיז'ון - קונגות, מארקות, טמבורי מדליין בל - שירה ננט וורקמן - שירה דוריס טרוי - שירה. מידע על היצירה "You Can't Always Get What You Want" באתר מיוזיק בריינז מידע על הקומפוזיציה "You Can't Always Get What You Want" באתר AllMusic גרסאות נוספות ל"You Can't Always Get What You Want" באתר SecondHandSongs You Can't Always Get What You Want, באתר Youtube ציטוטים של חברי הלהקה לגבי השיר - אתר http://www.timeisonourside.com/ ARIA Accreditations Documents, Dropbox (באנגלית)
אוטו ריינהולד ייקובי

אוטו ריינהולד ייקובי (בגרמנית: Otto Reinhold Jacobi‏; 27 בפברואר 1812 – 8 בפברואר 1901) היה אמן גרמני-קנדי. הוא קשור לבית הספר לציור בדיסלדורף. יליד 1830 קניגסברג, למד ייקובי בברלין באקדמיה המלכותית לאמנויות. לאחר מכן למד באקדמיה לאמנות בדיסלדורף אצל יוהאן וילהלם שירמר. כצייר נוף וז'אנר עבד בנסאו ובקנדה. בשנת 1837 מונה לצייר החצר לדוכסית נסאו בוויסבאדן. באותן שנים העביר ייקובי את לודוויג קנאוס הצעיר את שיעוריו הראשונים בציור שמן והמליץ לו ללמוד אצל קרל פרדיננד זון באקדמיה לאמנות בדיסלדורף. עבודתו הייתה ידועה באירופה והוא קיבל הכנסות רבות מתמלוגים. החלטתו של ייקובי להגר לקנדה נראית פתאומית לאור הצלחתו באירופה. בעת ביקורו בניו יורק בשנת 1860, הוצעה לו עבודה לצייר את מפלי שוויניגן כמתנה לנסיך מוויילס בהמשך השנה. במקום לחזור לאירופה לאחר השלמת הציור, התיישב במונטריאול שם בילה את עשר השנים הבאות. יכול להיות שחייו הפכו קשים מדי או פשוט שהיו הזדמנויות גדולות יותר עבור ילדיו בצפון אמריקה. בזמן שהוא המשיך לשלוח ציורים למכירה חזרה לאירופה, הוא ומשפחתו נשארו בצפון אמריקה. במונטריאול צייר ייקובי נופים, לימד באופן פרטי ועבד אצל נוטמן ופרזר. שלא כמו הנוף הביתי של חוות וכפרים שנראו ביצירתו של קורנליוס קריגהוף או תיאור יישובים ופעילויות הילידים על ידי פול קיין, ייקובי צייר מפלים ויערות. קומפוזיציותיו מתארות את השממה כמקום רומנטי והרואי, זוהר באור פנימי. הוא צייר בשמנים, לפעמים על קנבס גדול. או שהוא היה מצייר בצבעי מים, לעיתים קרובות תמונות קטנות. בין אם הציור היה גדול ובין אם הוא היה קטן, הוא השיג תחושה של נשגבות, אולי עם נגיעה מסוימת של עגמומיות רומנטית. ההשגים של ייקובי היו ניכרים במהלך חייו. הוא היה צייר מיומן שהכיר היטב את שוק היעד שלו ותמך בעצמו במכירת עבודתו. עבודתו בצפון אמריקה הייתה לעיתים קרובות במיקומים ספציפיים, וצוינה בנקודות יופי שניתן היה לצופיו לזהותן. הוא טרח על מנת לוודא שהם מדויקים על ידי שימוש בתצלומי מקור של המקומות בזמן שעבד בסטודיו שלו. עבודתו המאוחרת יותר הייתה אידיאלית ופחות ספציפית, ונשענה על הערעור הגלום בתיאורי המפלים ועלוות הסתיו. הוא לא היה האמן היחיד שנמשך מאירופה להזדמנויות החדשות שנמצאו כשהערים בצפון אמריקה החלו לבנות מוסדות תרבות משלהן. ויליאם רפאל ואדולף ווגט עבדו באותה תקופה גם במונטריאול. שלושת האמנים הללו תיארו כולם את הנוף הקנדי, מבשרים במובן מסוים את עבודת קבוצת השבעה. ציוריהם השפיעו על הקמת בית הספר 'לומניסטי' הקנדי שכלל את לושיוס ריצ'רד אובראיין. ממונטריאול עבר ייקובי לפילדלפיה ואחר כך לטורונטו, לאחר שהוזמן להצטרף לחברת האמנים באונטריו בשנת 1876. הוא נשאר פעיל בכל שלוש הערים, וחילק את זמנו ביניהן במשך חמש עשרה השנים הבאות. תקופה קצרה ייקובי היה מורה במכללה לאמנות ועיצוב באונטריו, האוניברסיטה הגדולה והוותיקה ביותר לאמנות ועיצוב בקנדה. עבודותיו הוצגו באיגוד האמנות השנתי של מונטריאול (החל משנת 1880) ובאקדמיה המלכותית לאמנויות הקנדיות, שם הפך לנשיא בשנת 1890. הוא נפטר בארדוק, דקוטה הצפונית. מדיה וקבצים בנושא אוטו ריינהולד ייקובי בוויקישיתוף Colin S. MacDonald, A dictionary of Canadian artists, Ottawa : Canadian Paperbacks, 1980, ISBN 978-0-919554-05-4 Dennis R. Reid, Dennis Reid, A concise history of Canadian painting, Oxford University Press, 1973, ISBN 978-0-19-540663-4 Biography – JACOBI, OTTO REINHOLD – Volume XIII (1901-1910) – Dictionary of Canadian Biography, www.biographi.ca
ארטיום נוביקוב

ארטם אדוארדוביץ' נוביקוב (בקירגיזית: Артём Эдуардович Новиков; נולד ב-13 בינואר 1987) הוא מדינאי קירגיזי ממוצא רוסי המכהן כראש הממשלה בפועל מאז 14 בנובמבר 2020, במקומו של סאדיר ג'פארוב שהתמודד בבחירות לנשיאות בינואר 2021. הוא נולד ב-13 בינואר 1987 בעיר פרונזה, בירת הרפובליקה הקירגיזית. בשנת 2007 סיים תואר בכלכלה במכון המכני של לנינגרד (כיום האוניברסיטה הטכנית הממלכתית הבלטית). לאחר התפרקות ברית המועצות חי ברוסיה. לאחר שחזר לקירגיזסטן בשנת 2008, היה מתמחה ומתרגם במחלקה למדיניות השקעות במשרד לפיתוח כלכלי וסחר ברפובליקה הקירגיזית ואז הוא הפך למומחה הראשי של המחלקה למדיניות השקעות במשרד לפיתוח כלכלי וסחר. בשנים 2011–2012 היה נוביקוב יועצו של ראש הממשלה אומורבק בבאנוב ובשנים 2014–2015 היה יועצו של ראש הממשלה דז'ומארט אוטורבייב. במאי 2017 הוא מונה לראש המחלקה לניתוח פיננסי וכלכלי ופיקוח על פיתוח בלשכת נשיא הרפובליקה הקירגיזית. בשנים 2017–2018 כיהן נוביקוב כשר הכלכלה ובינואר 2020 מונה ליועצו של ראש הממשלה מוחמדקאלי אבילגזייב, אז יועצו של קובאטבק בורונוב, שהחליף אותו. ב-14 באוקטובר הוא מונה לסגן ראש הממשלה הראשון וכיהן כחלק מהממשלה הזמנית שהוקמה לאחר ההפגנות באותו חודש. לאחר השעיית סמכויותיו הרשמיות של ראש הממשלה סאדיר ג'אפרוב ב-14 בנובמבר 2020, בשל השתתפותו בבחירות לנשיאות שתוכננו בינואר 2021, הפך נוביקוב לממלא מקום ראש הממשלה של קירגיזסטן. הוא רוסי אתני והרוסי האתני החמישי שכיהן כראש ממשלה בקירגיזסטן. בפברואר 2018 הקצתה הממשלה לנוביקוב 36,000 סומים לקורס בן שלושה חודשים בשפה הקירגיזית. נוביקוב עצמו הצהיר כי מכיוון שרוסית היא שפה ממלכתית רשמית, אין לו שום סיבה ללמוד קירגיזית. בנוסף לרוסית, הוא דובר אנגלית וגרמנית. ממשלת קירגיזסטן הפרלמנט של קירגיזסטן "Artem Novikov became acting Prime Minister of Kyrgyzstan". 15 בנובמבר 2020. נבדק ב-15 בנובמבר 2020. {{cite web}}: (עזרה) Nazir Aliyev Tayfur (15 בנובמבר 2020). "Kyrgyz premier resigns, becomes presidential candidate". נבדק ב-15 בנובמבר 2020. {{cite web}}: (עזרה) Артем Новиков начнет учить кыргызский язык. Государство выделило средства https://kaktus.media/doc/370314_artem_novikov_nachnet_ychit_kyrgyzskiy_iazyk._gosydarstvo_vydelilo_sredstva.html https://www.gezitter.org/interviews/67675_artem_novikov_ministr_ekonomiki_ya_byi_obuchilsya_i_na_svoi_sredstva/
גייל קים

גייל קים אירוויין (באנגלית: Gail Kim Irvine; נולדה ב-20 בפברואר 1977) היא מתאבקת עבר קנדית, המופיעה בארגון ההיאבקות Impact Wrestling, שבו היא מתפקדת כמפיקה. בארגון ההיאבקות Impact Wrestling היא מחזיקה בשיא ההחזקות באלופת הנוקאאוטס של TNA עם שבע זכיות. כמו כן, היא מוכרת בשל שתי תקופותיה בארגון ההיאבקות World Wrestling Entertainment‏ (WWE), שבו היא זכתה באליפות הנשים של ה-WWE כבר בקרב הבכורה שלה. קים החלה את קריירת ההיאבקות שלה בארגוני ההיאבקות העצמאיים בקנדה, לפני שחתמה ב-WWE בשנת 2002. היא הפכה לדיווה הראשונה בתולדות הארגון, שזוכה באליפות כבר בקרב הבכורה שלה. לאחר ששוחררה מחוזהה בשנת 2004, היא הצטרפה לארגון היאבקות TNA בספטמבר 2005. בארגון זה, היא הפכה למלווה לזירה של הצמד America's Most Wanted (כריס האריס וג'יימס סטורם). לאחר פירוק הקבוצה, קים פצחה בקריירת יחידים, ואף הפכה לאלופת הנוקאאוטס הראשונה של TNA באוקטובר 2007. היא עזבה את TNA באוגוסט 2008 וכעבור שלושה חודשים היא שבה ל-WWE, שם נשארה עד שנת 2011. בשנת 2012, מגזין ההיאבקות Pro Wrestling Illustrated דירג אותה כמתאבקת הטובה בעולם. בשנת 2016, היא הוכנסה להיכל התהילה של TNA. קים החלה לימודי תואר ראשון בקינסיולוגיה מטעם אוניברסיטת טורונטו, אך בשלב מסוים עברה לאוניברסיטת ריירסון, בה סיימה תואר ראשון במדעי התזונה. ב-11 במאי 2012, קים נישאה לשף, רוברט אירוויין. ב-10 באוקטובר 2017, קים הודיעה שהיא הפכה לתושבת קבע באמריקה. הישגים בארגון ההיאבקות Apocalypse Wrestling Federation דיוות השנה (2001) הישגים בארגון ההיאבקות Association Biterroise de Catch – ABC אליפות הנשים של ABC (פעם אחת) הישגים במגזין The Baltimore Sun אשת השנה (2007) הישגים בארגון ההיאבקות Funkin' Conservatory – FC אליפות הנשים של FC (פעם אחת) הישגים בארגון ההיאבקות Cauliflower Alley Club פרס אשת ההיאבקות (2015) הישגים בארגון ההיאבקות Imperial Wrestling Revolution – IWR אליפות דיאמונד של IWR (פעם אחת) הישגים במגזין ההיאבקות Pro Wrestling Illustrated – PWI PWI דירג אותה במקום ה-1 מתוך 50 המתאבקות הטובות ביותר לשנת 2012 הישגים בארגון ההיאבקות Total Nonstop Action – TNA אליפות הנוקאאוטס של TNA‏ (7 פעמים) אליפות זוגות הנוקאאוטס של TNA (פעם אחת) – עם מדיסון ריין נוקאאוט השנה (2007) קרב גונטלט על הזהב (2007, 2016 – אליפות הנוקאאוטס של TNA) מלכת הנוקאאוטס (2013) גביע העולם של TNA‏ (2015) – עם ג'ף הארדי, גאנר, רוקסטאר ספוד, דייבי ריצ'רדס וקרייזי סטיב היכל התהילה של TNA‏ (2016) הישגים בארגון ההיאבקות World Wrestling Entertainment – WWE אליפות הנשים של ה-WWE (פעם אחת) מדיה וקבצים בנושא גייל קים בוויקישיתוף אתר האינטרנט הרשמי של גייל קים גייל קים, ברשת החברתית אקס (טוויטר) גייל קים, ברשת החברתית אינסטגרם גייל קים, באתר Online World of Wrestling
ניק וקסלר

סמואל ניקולאס "ניק" וקסלר (באנגלית: Samuel Nicholas "Nick" Wechsler; נולד ב-3 בספטמבר 1978) הוא שחקן קולנוע וטלוויזיה אמריקאי. וקסלר נולד וגדל באלבקרקי, ניו מקסיקו שבארצות הברית. בהיותו בן 14, אחיו הגדול שהיה בן 24 מת מסרטן. הוא עבר להוליווד מיד לאחר שסיים את לימודיו בתיכון. זמן קצר לאחר שעבר להתגורר בלוס אנג'לס, וקסלר קיבל תפקיד קטן כנער הגונב ארנק בסרט הטלוויזיה "Full Circle". זמן קצר לאחר מכן הוא לוהק לתפקיד בסדרה הטלוויזיה "Team Knight Rider". הוא הופיע גם בסדרות "מיטות נשיקה" ו"איש לזרוס". בין השנים 1999–2002 כיכב בתפקיד ראשי בסדרת הטלוויזיה "רוזוול". לאחר "רוזוול" הוא התארח במספר סדרות טלוויזיה, בין היתר "מלקולם באמצע", "החוף הצפוני", "פשעים מהעבר", "שליחות קטלנית: יומני שרה קונור", "שקר לי" ו"פילדלפיה זורחת". בשנת 2008 הוא הופיע בסרט העצמאי "שקר לי", על זוג החווה את הסכנות הטמונות במערכת יחסים פתוחה. בין השנים 2007 ל-2008 הוא הופיע בשלושה פרקים של "ללא עקבות". בשנת 2011 לוהק לתפקיד הראשי וגילם את ג'ק פורטר בסדרה "נקמה". לאחר שהסדרה הסתיימה בשנת 2015, וקסלר קיבל תפקיד בסדרת הפעולה "The Player" של רשת NBC. בשנת 2016 הוא לוהק לתפקיד חוזר בעונה הרביעית של דרמת השוטרים "שיקגו PD".‏ הוא שיחק בתפקיד חוזר בתפקיד ברנדון קול בסדרה "גוונים של כחול" בהפקת רשת NBC בעונה השלישית. כמו כן גילם את מתיו בלייזדל בסדרה "שושלת" משנת 2017 עד 2018. בשנת 2019 הוא לוהק לתפקיד ראיין שארפ בסדרה "החיים עצמם". מדיה וקבצים בנושא ניק וקסלר בוויקישיתוף ניק וקסלר, ברשת החברתית אקס (טוויטר) ניק וקסלר, במסד הנתונים הקולנועיים IMDb (באנגלית) ניק וקסלר, במסד הנתונים הקולנועיים KinoPoisk (ברוסית) "Nick Wechsler". TV Guide. נבדק ב-2017-01-18. "Nick Wechsler". Hollywood.com. אורכב מ-המקור ב-2017-01-31. נבדק ב-2017-01-18. Jacqui Meddings (2015-05-14). "Revenge's Nick Wechsler's naked centrefold shoot for Cosmopolitan". Cosmopolitan UK. נבדק ב-2015-11-02. "Nick Wechsler Biography". TV Guide. 2012-11-28. נבדק ב-2013-11-24. Writer, CHELSEA J. CARTERAssociated Press. "Celeb Interview: Nick Wechsler". Arizona Daily Sun (באנגלית). נבדק ב-2020-06-21. "Nick Wechsler Credits". TV Guide. 2012-11-28. נבדק ב-2013-11-24. "EXCLUSIVE: 'Roswell' Actor Joins ABC's 'Revenge'". The Hollywood Reporter. 2011-03-04. נבדק ב-2013-11-24. "ABC: Charlie's Angels on Thursdays, Once Upon a Time on Sundays Network's new schedule also includes a new comedy block on Tuesdays". IGN.com. 2011-05-17. נבדק ב-2012-11-16. Andy Swift (2015-08-18). "Nick Wechsler Joins NBC's The Player". TVLine. נבדק ב-2017-01-18. Liz Raftery (2016-11-14). "Chicago P.D." Adds Revenge Alum Nick Wechsler". TV Guide. נבדק ב-2017-01-18. Vlada Gelman (2016-12-29). "Chicago P.D." Preview: Can Intelligence Trust Nick Wechsler's Newbie?". TVLine. נבדק ב-2017-01-18. "Nick Wechsler Talks Shades of Blue Season 3 and One of His Most Memorable Auditions". Tell-Tale TV (באנגלית אמריקאית). 2018-06-15. נבדק ב-2018-06-22. Matt Webb Mitovich (31 במאי 2017). "Fall TV First Impression: Dynasty". TVLine. נבדק ב-15 באוקטובר 2017. {{cite web}}: (עזרה) Roots, Kimberly (21 באוקטובר 2019). "This Is Us Video: Kevin Meets Cassidy's Soon-to-Be-Ex and It Gets Frosty Fast". TVLine. {{cite web}}: (עזרה)